Referat fra generalforsamling, Årsmøde i Dansk Selskab for Dysfagi 2022

Punkt 2) Ingen kommentarer til referatet fra Årsmødet i 2021.

Punkt 3) Formandsberetningen.

* Vi har i indeværende år fået en fælles dansk definition på dysfagi: *Dysfagi forstås bredt som funktionsnedsættelser, der enten forhindrer eller begrænser indtagelsen af føde og væsker, og som gør synkning risikabel, ineffektiv, ubehagelig eller som påvirker livskvaliteten.* Der er skrevet en artikel om processen samt definitionen, og denne er sendt til diverse tidsskrifter. Artiklen udgives og der pågår nu et arbejde med, hvordan definitionen skal formidles ud i Danmark.
* ESSD (European Society of Swallowing Disorders) har indbudt alle europæiske dysfagi selskaber til at deltage i et fælles europæisk råd. Fra det danske selskab er Dorte Melgaard og Hanna Mortensen repræsentanter. Ligeledes deltager Padraig O`Leary, Århus Universitetshospital. Indledende møde blev afholdt på den europæiske kongres i sep. 2022. Der ønskes et samarbejde på tværs af europæiske lande.
* Årsmøderne. Bestyrelsen ønsker, at Årsmøderne holdes fysisk, da det giver bedre mulighed for at netværke + besøge stande.

Punkt 4) Hvad bestyrelsen arbejder på:

* Strategien for Dansk Selskab for Dysfagi
* Hvordan får vi formidlet vores definition ud?
* Diagnosekode for dysfagi implementeres i journaler. Hvordan kan bestyrelsen understøtte dette?

Der efterspørges ønsker/ideer til Årsmødet 2023:

* Overgange mellem sektorer
* Hvad gør vi for de patienten, der havner mellem to stole? Her nævnes specielt de patienten, der hverken er tilknyttet hospitaler eller kommuner – hvordan kan vi få de praktiserende læger i tale, så det bliver lettere at få henvist patienten til en dysfagivurdering i både regionalt og kommunalt regi.
* Håndtering af dysfagi hos demente/personer med kognitive deficits. Hvordan træner og udreder vi denne patientgruppe.

Regnskabet gennemgås ved kassereren. Ingen kommentarer. Godkendes.

Der spørges ind til muligheden for at få udsendt en deltagerliste til de kommende årsmøder, så man kan lave samkørsel.

Til sidst på generalforsamlingen var der valg til bestyrelsen. Der var to pladser på valg, og tre opstillere: Tina Kreinfeldt Skovgaard Møller, Klinisk diætist, Roskilde Kommune, Bahareh Phillipsen, overlæge, OUH samt Padraig O’Leary, afdelingslæge, AUH.

Det var meget tæt løb mellem de tre opstillere. De to bestyrelsesmedlemmer blev overlæge Bahareh Phillipsen (OUH) samt afdelingslæge Padraig O’Leary (AUH).